Държавен вестник, бр. 22, 2010 г., стр. 15

БРОЙ  22	
Д Ъ Р Ж А В Е Н  В Е С Т Н И К 	
СТР.  15  
се добавя „2,5-диметокси-4-йодофенетиламин 
(2C-I), 2,5-диметокси-4-етилтиофенетиламин 
(2C-T-2), 2,5-диметокси-4-(n)- пропилтиофене­
тиламин (2C-T-7)“, след „4-метиламинорекс“ се 
добавя „4-метилтиоамфетамин (4-MTA)“, след 
думата „Опиум“ се добавя „Пара-метоксиме­
тамфетамин (PMMA)“, след „ТМА“ се добавя 
„2,4,5-триметоксиамфетамин (TMA-2)“ и след 
думата „Фенетилин“ се добавя „Фенилпиперазин 
и неговите халогенни производни“.
§ 92. В приложение № 2 към чл. 3, ал. 2 след 
думата „Кодеин“ се добавя „Кодеин-N-оксид“.
§ 93. В приложение № 3 към чл. 3, ал. 2 
след думата „Буталбитал“ се добавя „1,4-Бу­
тандиол“, след „Винилбитал“ се добавя „Гама-
бутиролактон“, след „Гама-хидроксибутират“ 
се добавя „Гама-хидроксибутирова киселина“, 
след „Кетазолам“ се добавя „Кетамин“ и след 
„Халоксазолам“ се добавя „Хлорал хидрат“.
Преходни и заключителни разпоредби
§ 94. Областните съвети по наркотичните 
вещества в общините, които са администра­
тивни центрове на области, продължават да 
осъществяват дейността си и се преименуват 
в общински съвети по наркотичните вещества.
§ 95. Изпратените в Агенция „Митници“ 
наркотични вещества, растения и препарати 
не по установения ред, за които не е съставен 
предавателно-приемателен протокол и наказа­
телното производство е приключило по съот­
ветния ред, се унищожават в 6-месечен срок 
от влизането в сила на този закон.
§ 96. В срок една година от влизането в 
сила на този закон комисия от представители 
на Министерството на здравеопазването чрез 
дирекция „Наркотични вещества“ на Министер­
ството на здравеопазването, Министерството на 
финансите чрез Агенция „Митници“, Министер­
ството на вътрешните работи чрез съответната 
компетентна структура, Софийската градска 
прокуратура и Столичната следствена служба 
унищожава съхраняваните от Министерството 
на здравеопазването наркотични вещества. 
§ 97. (1) В срок 4 месеца от влизането в сила 
на този закон компетентните органи издават 
нормативните актове по прилагането му. 
(2) До влизането в сила на актовете по 
ал. 1 издадените нормативни актове по при­
лагането на закона се прилагат, доколкото не 
му противоречат.
Законът е приет от 41-ото Народно събрание 
на 5 март 2010 г. и е подпечатан с официалния 
печат на Народното събрание.
Председател на Народното събрание:
Цецка Цачева
2096
УКАЗ № 54
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за закриване на Социалноинвестици­
онния фонд, приет от ХLI Народно събрание 
на 5 март 2010 г.
Издаден в София на 12 март 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за закриване на Социалноинвестиционния 
фонд
Член единствен. Закрива се Социалноинвес­
тиционният фонд – второстепенен разпоредител 
с бюджетни кредити към министъра на труда 
и социалната политика.
Преходни и заключителни разпоредби
§ 1. Законът за Социалноинвестиционeн 
фонд (обн., ДВ, бр. 32 от 2001 г.; изм., бр. 120 
от 2002 г.) се отменя. 
§ 2. Правоприемник на активите, пасивите, 
архива и другите права и задължения на Соци­
алноинвестиционния фонд е Министерството 
на труда и социалната политика.
§ 3. Пълномощията на изпълнителния дирек­
тор и на членовете на управителния съвет на 
Социалноинвестиционния фонд се прекратяват 
от датата на влизане в сила на закона.
§ 4. Министърът на труда и социалната поли­
тика в срок три месеца от влизането в сила на 
закона урежда правоотношенията, свързани със 
закриването на Социалноинвестиционния фонд.
§ 5. Трудовите правоотношения със служите­
лите от закрития Социалноинвестиционен фонд 
се уреждат при условията на чл. 328, ал. 1, т. 1 
от Кодекса на труда.
§ 6. Разходите по закриването са за сметка на 
средствата за издръжка по утвърдения бюджет 
на Социалноинвестиционния фонд за 2010 г.
Законът е приет от 41-ото Народно събрание 
на 5 март 2010 г. и е подпечатан с официалния 
печат на Народното събрание.
Председател на Народното събрание:
Цецка Цачева
2095